***A Quick One*** er det andre albumet fra det engelske rockebandet The Who, utgitt i 1966. Det amerikanske plateselskapet deres, Decca Records, gav ut albumet med tittelen ***Happy Jack***, istedenfor den seksuelt ladde tittelen på den britiske utgaven, samt at singelen «Happy Jack» nådde Topp 40 i USA. Sangen «Happy Jack» var ikke med på den britiske utgaven av albumet, men ble isteden gitt ut som singel.

Tilhengerne til The Who regner albumet som særdeles viktig for bandet, siden de gikk bort fra R&B/pop-formatet på det første albumet. Bandet ønskte at hvert av medlemmene i bandet skulle skrive minst to sanger hver (selv om Roger Daltrey bare skrev en), så dette albumet er det av The Who sine album som er minst dominert av låtskrivingen til Pete Townshend.

Albumet var også det første hvor bandet prøvde seg på en rockeopera med tittelsporet «A Quick One, While He’s Away», et ni minutter langt stykke med flere sammenhengende sanger som forteller en historie om utroskap og forsoning. The Who skulle senere skrive og spille inn hele rockeopera-album med *Tommy* og *Quadrophenia*.

Albumet skulle inneholde popmusikk, en lydmessig deltager i popkunstbevegelsen. Omslaget ble tegnet av popkunstneren Alan Aldridge og viste bandet som spilte på instrumentene sine. Baksiden bestod av flere bilder i svart/hvit av bandmedlemmene, samt en kort beskrivelse av personlegheten til hver av dem. Keith Moon forteller mellom annet spøkefullt at han likte godt å avle høner.

Albumet ble spilt inn i IBC Studios, Pye Studios og Regent Sound, i London i England i 1966 med Kit Lambert som plateprodusent.

I 2003 ble albumet rangert på 383.-plass av musikkmagasinet *Rolling Stone* sin liste over de 500 største albumene gjennom tidene.

Sporliste
---------

Alle sanger er skrevet av Pete Townshend med mindre annet er oppgitt.

**Side én**
1. «Run Run Run» - 2:43
2. «Boris the Spider» (John Entwistle) - 2:29
3. «I Need You» (Keith Moon) - 2:25
4. «Whiskey Man» (Entwistle) - 2:58
5. «Heat Wave» (Brian Holland/Lamont Dozier/Edward Holland) - 1:57
6. «Cobwebs and Strange» (Moon) - 2:31

**Side to**
1. «Don't Look Away» - 2:54
2. «See My Way» (Roger Daltrey) - 1:53
3. «So Sad About Us» - 3:04
4. «A Quick One, While He's Away» - 9:10

**Bonusspor på 1995-utgåve**
1. «Batman» (Neal Hefti) (temaet fra TV-serien Batman) - 1:37
2. «Bucket T» (Dean Torrence/Roger Christian/Donald J. Altfeld) - 2:12
3. «Barbara Ann» (Fred Fassert) - 1:59
4. «Disguises» - 3:10
5. «Doctor, Doctor» (Entwistle) - 2:59
6. «I've Been Away» (Entwistle) - 2:08
7. «In the City» (Moon/Entwistle) - 2:21
8. «Happy Jack» (akustisk version) - 2:55
9. «Man with Money» (Don Everly/Phil Everly) - 2:45
10. «My Generation»/«Land of Hope and Glory» (Townshend/Edward Elgar) - 2:05

### *Happy Jack*

Alle sanger er skrevet av Pete Townshend med mindre annet er oppgitt.

**Side én**
1. «Run Run Run» - 2:43
2. «Boris the Spider» (John Entwistle) - 2:29
3. «I Need You» (Keith Moon) - 2:25
4. «Whiskey Man» (Entwistle) - 2:58
5. «Cobwebs and Strange» (Moon) - 2:31
6. «Happy Jack» - 2:11

**Side to**
1. «Don't Look Away» - 2:54
2. «See My Way» (Roger Daltrey) - 1:53
3. «So Sad About Us» - 3:04
4. «A Quick One, While He’s Away» - 9:10

Personell
---------

* Roger Daltrey – vokal, trombone og basstromme på «Cobwebs and Strange»
* John Entwistle – bassgitar, keyboard, blåsere, vokal
* Pete Townshend – gitar, vokal, plastikkfløyte, keyboard
* Keith Moon – trommer, perkusjon, vokal, tuba

Referanser
----------

1. ↑  Plateomslaget til CD-utgaven

Kilder
------

* CD-heftet fra 1995-utgavene (MCAD-11267)

Eksterne lenker
---------------

* (en) *A Quick One* på Discogs Rediger på Wikidata

* (en) *A Quick One* på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |